
Da li je tačno da će Kabe jednog dana nestati?


* 
* 
* 
* 
* 
* 
* 

 
Da li je tačno da će Kabe jednog dana nestati?

***[Kaba](https://pitajucene.com/search/kaba/questions/ "Pretraži pitanja o Kabi")*** neće nestati, već će biti uzdignuta. Ibn Omer prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Naslađujte se ovom kućom* (Kabom), *rušena je dva puta, a treći će put biti uzdignuta.**”* (Ibn Ebu Šejbe, 1/418 – *Kešful-hafa*, Ibn Huzejme, 4/128/2506, i Hakim, 1/608/1610. Imam Hakim, Zehebi i Albani ovo predanje smatraju ispravnim. Vidjeti: *Es-Silsiletus-sahiha*, 3/434-435, i *Sahihul-mevarid*, 1/410.) Abdullah b. Amr govorio je: “Naslađujte se ovom kućom prije njenog uzdignuća, ona će uistinu biti uzdignuta.” (Ibn Ebu Šejbe, 3/259/14105, i 7/461/37222, sa ispravnim lancem prenosilaca. Slično je predanje zabilježio Nuajm b. Hammad, u djelu *El-Fiten*, str. 454/1404.)


A Ibn Mes’ud govorio je: “Ovu kuću često posjećujte prije nego što bude uzdignuta, a mjesto na kojem je bila zaboravljeno.” (Fakihi, 1/191/306, sa slabim lancem prenosilaca.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


